text: Dukkanin ma'aikata, kanana ne ko kuma kwararru, injiniyoyi, masu tsare-tsare da dukkanin wadanda suke kokari a fagen samar da aiki da abubuwan da ake bukata, sun shiga cikin wannan girmamawa da kuma jinjinawa ta Musulunci. Bukata ta ma'aikaci - wadda bukata ce ta abin duniya - tana nan a inda take; wajibi ne kowa da kowa ya ba da himma wajen tabbatar da wadannan bukatu wadanda suke hakkinsu ne; to sai dai kuma akwai wata bukatar wacce ta ruhi da lahira ce, wanda shi ne matsayi na ma'aikaci; muhimmantar da kokari da ayyukan ma'aikata; a fahimci cewa hakan jihadi ne; wannan shi ne yake da muhimmanci.